

Na temelju Sporazuma o realizaciji projekta godišnje nagrade Hrvatsko novinarsko društvo, Zagreb, Perkovčeva 2 i HEP Opskrba, Zagreb, Ul. Grada Vukovara 37, objavljuju

## Natječaj

## za godišnje nagrade *Velebitska degenija*

## za najbolji novinarski rad o zaštiti okoliša

(po jedna nagrada za radove objavljene u tisku, internetu, na radiju i televiziji te za fotografiju u razdoblju od 1. ožujka 2019. godine do 29. veljače 2020. godine)

Nagrade (ukupno četiri) dobivaju novinari  i fotoreporteri za najbolje objavljene autorske radove i fotografiju o zaštiti okoliša u sljedećim kategorijama:

- tisak i internet

- radio

- televizija

- fotografija

Svaka nagrada sastoji se od novčanog dijela (10.000 kn), plakete i diplome, a dodjeljuje se u prigodi Dana planeta Zemlje, 22. travnja.

Pravo predlaganja kandidata za nagradu imaju:

- redakcije

- ogranci i zborovi HND

- pojedinci

- ustanove koje se bave zaštitom okoliša

Prijedloge treba dostaviti na adresu:

**Hrvatsko novinarsko društvo**

**Zagreb, Perkovčeva 2**

**za Natječaj o zaštiti okoliša - *Velebitska degenija***

Prijedloge dostaviti do 31. ožujka 2020. godine

Predlagači su dužni, uz obrazloženu kandidaturu, priložiti kopiju teksta, CD ili DVD snimljenih i objavljenih radijskih i televizijskih priloga i emisija te fotografija s naznakom gdje i kada su objavljeni, s najviše 3 priloga po autoru.